**Referat 21.09.2022**

**Til stede i møtet:**

Christine Ruud, studentrepresentant og leder av utvalget

Marlene Mathisen

Kasper Skogholt,

Signe Marie Berg,

Ann-Charlott Brandstorp,

Astrit Quarimi

Annette Veberg Dahl, prorektor for utdanning – kom senere inn i møtet.

Margrethe Karijord Johnsen,

**Frafall:**

**Sekretær:** Sarah Naomi Lunner

Møtet starter med en introduksjon av leder og nestleder av LMU, og gir kort informasjon om agendaen for dagen.

### **Vedtakssak: Referat og saksliste**

Gir en forklaring på hvordan vedtak fungerer, og metode for stemming digitalt.

Gjør litt endring i rekkefølge i sakslisten.

Sak om fadderukene utsettes til neste møtet.

**Vedtak:** Saksliste og referat godkjennes.

**Orienteringssak: Hilserunde nye og tidligere utvalgsmedlemmer**

Alle som deltar på zoom møtet, introduserer seg.

Christine, 4 året masterstudent LUSP, andre år som velferd-og læringsmiljøansvarlig i studentparlamentet.

Marlene, studentlivkordinator i SiØ.

Sarah, Midlertidig sekretær LMU, vanligvis studentleder.

Signe, læringsmiljøansvarlig i råd, 2 året vernepleien

Ann-Charlott, Jobber med timeplaner og tilknyttet servicetorget

Kasper, 4 året masterstudent LUSP, tidligere medlem i studentparlamentet.

Astrit, 1 året internasjonal kommunikasjon, læringsmiljøansvarlig iiø

Margrethe, Jobber på seksjon for eksamen, vært i LMU i mange år.

Annette, prorektor for utdanning på 3 året,

## **Vedtakssak: Møteplan for høstsemesteret 2022**

Møtene vil være digitale over zoom. Sekretær sender møteinnkallelse for alle møter når denne er vedtatt.

Forslaget til møtedatoer er fremmet for utvalget i saksliste, tilbakemelding fra prorektor at ingen av møtedatoene passer.

 Leder foreslår at ansatte sender inn forslag til møtedatoer/tidspunkter per mail til sekretær (Sarah) + ledere og nestledere på kopi.

**Studentrepresentantenes hjertesaker for kommende utvalgsperiode**

Studentrepresentantene presenterer hva de ønsker å jobbe med det kommende året, hvilken saker som er viktig for LMU og tiden fremover. Her er det saker som er viktig for studentrådene og studentrepresentantene som er viktig at blir diskutert i utvalget.

* Takknemlig for at vi er tilbake på campus, og fysisk undervisning. Studentene er svært positive til det. Studentene er fornøyd med at det er flere arrangementer for tiden, og håper dette fortsetter.
* Negativt om inneklimaet, auditoriene er det veldig dårlig luft og kaldt.

Leder av utvalget minner om “Siifra” systemet, og viser hvor på nettsiden knappen for systemet ligger. Christine presiserer viktigheten av å bruke dette verktøyet, og kommer med tydelige eksempler på hva varslingssystemet kan brukes til. Det er viktig at LMU får tilbakemelding dersom systemet ikke fungerer, eller ikke fungerer optimalt.

Siifra teamet kommer til å bli invitert på et senere tidspunkt for orientering for LMU.

**Orienteringssak: Studiestart 2022**

Orienteringssak utsettes til neste møtet.

**Orienteringssak: Fadderuken 2022**

Saken utsettes til neste LMU møte.

**Orienteringssak: Gjennomgang av SHoT-undersøkelsen og innspill til aktuelle tiltak**

Leder av utvalget spør utvalget om de har lest undersøkelsen, enten lokalt eller nasjonalt, noen av utvalgsmedlemmene nikker. Leder gjennomgår rapporten i sin helhet og forklarer noen av tallene som er kommet frem i undersøkelsen.

Den lokale undersøkelsen er noe kortere enn den undersøkelsen som er nasjonalt.

Shot blir sendt ut hvert fjerde år, utenom i 2021, da kom det en tilleggsundersøkelse pga pandemien.

Liker at den er delt opp fakultets vis, og gjør arbeidet rundt enklere.

LMU skal jobbe mer over, mens fakultetene jobber fakultets vis, men LMU kommer til å jobbe med fakultetet som har større avvik.

Ved HiØ er studentene verken fornøyd eller misfornøyd.

Leder legger ShoT - undersøkelsen på teams kanalen til LMU slik at alle kan lese og sette seg inn i dette, det vil på et senere tidspunkt være en dialog med utvalget om eventuelle tiltak som kan settes i gang. (ShoT ligger nå under kanalen for møter 2022 og “Første møte høst”

Samarbeidspartnere i Høgskolen, SiØ og kommunen – hva de kan bidra med for å bedre noen områder som kommer frem i undersøkelsen.

SiØ har veldig stor pågang hos råd, og helse. Har nå en psykolog i Fredrikstad og Halden, og kan også henvise videre til helsehjelp. For å få time hos psykokologen må det henvises.

Nye studenter er usikre på hva som finnes fra høgskolen, og hvilke tilbud som er aktuelle for dem.

Sarah oppfordrer til å bruke høgskolens nettsider for informasjon.

Leder for utvalget oppfordrer til å bruke nettsidene – og dele dette videre.

Når studenter tenker på SiØ, så tenker de ofte på kun studentbolig. Kasper oppfordrer SiØ til å promotere og markedsføre mer av arbeidet sitt, Marlene sier at de jobber med saken.

Sosiale medier, husk å tagg hverandre dersom man vil dele dette videre og på flere plattformer samtidig.

**Pause – 10 min**

**Vedtakssak: Planarbeid 2023 - innspill til høgskolens aktivitetsplan og driftsramme med budsjett for LMU 2023**

Leder forklarer hva en vedtakssak er. Det gås gjennom hva aktivitetsplanen og driftsramme er, og hva som står i dokumentet som er sendt fra Høgskolen i Østfold.

Tommy Payne har allerede laget et forslag til budsjett som utvalget har hatt tilgang til før møtet. LMU har en sum på 75.000 som de forvalter gjennom utvalgsåret.

Leder gjennomgår forslaget til budsjettet i sin helhet – det er heller ingen innspill til forslaget om budsjett.

Margrethe forteller om en samling 25.oktober fra UNIVERSELL. Margrethe oppfordrer sterkt til å delta her.

**Ingen innspill til LMU interne driftsramme.**

**Budsjettet er godkjent av LMU.**

**Vedtakssak: Komite Læringsmiljøpris 2022**

Studenter og ansatte kan vinne læringsmiljøpris, Leder gjennomgår hva formålet med en slik pris er. Påtroppende leder forteller om hvordan dette ble gjort i fjor. Læringsmiljøpris er en pris for annerkjennelse.

Vinneren fra i fjor har gitt positive tilbakemeldinger for hvordan dette fungerte – Margrethe ønsker at prisen skulle blitt deltatt på fagdagen i oktober, men dette blir kort tid til.

Sekretær oppretter et nettskjema som kan sendes ut til studenter og ansatte.

Det skal være minimum to medlemmer fra LMU og to medlemmer Studentparlamentet i komiteen. Christine snakker av egen erfaring, det er ikke noe som tar mye tid utover studier. Men å sitte i komiteen krever et kritisk blikk, og at man ser helheten av dette.

Bør sette en frist som ikke er for kort.

Leder spør om noen ønsker å delta.

Astrit kunne tenke seg dette.

Representanter sender mail til Christine Ruud på **mail innen 22.09.22 klokka 12:00** om de ønsker å sitte i komiteen.

**Vedtakssak: Valg av leder og nestleder**

Christine innleder hvordan LMU sitt AU fungerer.

Christine Ruud stiller til valg som nestleder.

Margrethe Karijord Johnsen stiller til valg som leder.

**Vedtak:** Christine Ruud er valgt som nestleder og Margrethe Karijord Johnsen er valgt som leder av utvalget den kommende periode.

Eventuelt

**Hvordan skal LMU bli mer synliggjort**

Christine: Invitere inn andre som relevant for LMU og synliggjøring i sosiale medier

Margrethe har et ønske at vi ser mer på dette på et senere tidspunkt.